Boris Johnson , forsætisráðherra Bretlands segir „ engar sannanir “ vera fyrir því að rússnesk stjórnvöld hafi haft afskipti af breskum stjórnmálum . Johnson sagði þetta í viðtali við eina af útvarpsstöðvum BBC í dag , en þrýstingur hefur farið vaxandi á stjórnina að birta skýrslu um málið áður en Bretar ganga að kjörborðinu í 12. desember . Skýrslan sem um ræðir var unnin af njósnanefnd þingsins , en fjölmiðlar hafa áður sagt að í skýrslunni sé að finna upplýsingar um áhyggjur breskra leyniþjónustustofnanna af meintum tilraunum Rússa til að hafa áhrif á þjóðaratkvæðagreiðslu Breta árið 2016 um útgönguna úr Evrópusambandinu og þingkosningarnar árið eftir . Búið var að ritskoða skýrsluna í október og gera hana hæfa til birtingar út frá öryggissjónarmiðum , en síðan hefur birting hennar beðið samþykkis skrifstofu forsætisráðherrans . Dominic Grieve , formaður njósnanefndarinnar , hefur sagt gerð skýrslunnar hafa verið lokið í mars og að hún innihaldi upplýsingar sem eigi erindi við kjósendur . Fyrr í mánuðinum sagði Hillary Clinton , fyrrverandi utanríkisráðherra Bandaríkjanna , síðan í samtali við BBC að það væri „ óskiljanlegt og skammarlegt “ að bresk stjórnvöld væru ekki búin að birta skýrsluna .